title: Lynch
text: Lynch zo un anv-tiegezh saoz hag iwerzhonat. E-touez an orinoù liesseurt a zo staget ouzh an anv-se e kaver an anv norman de Lench koulz e Bro-Saoz hag e Bro-Iwerzhon. En Istor en deus strewet un niver bras a ziskennidi eus ar familhoù Lynch-se en Europa hag er Bed Nevez.
  
  An orinoù saoz 
  E Bro-Saoz e teu an anv pe eus an anv norman de Lench pe eus an anv hlinc eus Kent (o talvezout 'Torgenn').
  
  Ur familh Lynch a oa genidik eus Cranbrook e Kent hag e oa en em staliet e mare an tiegezh Tudor e "The Groves" en ur gêriadenn anvet Staple e-kichen Canterbury e Kent (distrujet e voe an ti e 1843 pa varvas Lady Lynch). Douaret eo al lodenn vrasañ eus ar familh en iliz Staple. Menegomp e-touez e izili :
   Simon Lynch, ozhac'h "The Groves" e Staple hag ezel eus ar Parlamant evit Sandwich (1495-1573),
  Sir Thomas Lynch, gouarnour Jamaika vreizhveuriat,
  John Lynch, dean hag arc'hdiagon Iliz-veur Canterbury, ozhac'h "The Groves" e Staple, dimezet gant ur verc'h da William Wake, arc'heskob Canterbury, 
  William Lynch, ozhac'h "The Groves" e Staple, diplomat, dastumer arz hag ezel eus ar Parlamant evit Canterbury.
  
  An orinoù iwerzhonat
  Stumm saoznekaet anv meur a familh iwerzhonat eo Lynch, en o zouez : 
   Ó Loingsigh, hag a dalv "diskennad eus Loingseach", saoznekaet e Lynchy, Lynskey ha Lindsey
   Mac Loingsigh – Clynch, Lynch, Mac Glinchy, MacClintock, McClinton
   Mac Loingseacháin – Lynchseanaun, Lynch
   de Lench, un anv saoz-norman, hag a zeuas da vezañ unan eus 14 Meuriad Galway, marc'hadourien c'halloudus eus Galway. Semper fidelis e oa ger-stur ar familh pinvidik-se, ha Patrick Lynch, da skouer, hag a zeuas da vezañ ur perc'henn douar en Arc'hantina, a zeu anezhañ.
  
  Tud 
   Charles Lynch (1736–1796), barner eus Virginia, den al Lezenn Lynch,
   William Lynch, ur barner all eus Virginia,
   Liam Lynch (Liam Ó Loingsigh en iwerzhoneg, 1893-1923), jeneral e-pad brezel dizalc'hidigezh ha brezel diabarzh Iwerzhon,
   David Lynch (g. e 1946), filmaozer stadunanat,
   Ross Lynch (g. e 1995), aktour ha kaner stadunanat.
  
  Lec'hanvadurezh 
  Roet eo bet an anv Lynch da veur a lec'h :
   Château Lynch-Bages, chem meur Bourdel
   Château Lynch-Moussas, chem meur Bourdel
   ul lenn e bro-Gebek
   ur gêr vihan e Kentucky
   The Lynch, un enezennig war an Tavoez
  
  A bep sert 
   Merrill Lynch, bank postañ stadunanat
  
  Daveoù
  
  Anvioù-tiegezh saoznek
  Anvioù-tiegezh Iwerzhon